CELEX: 32011D0320
Language: sk
Date: 2011-05-27 00:00:00
Title: 2011/320/EÚ: Rozhodnutie Komisie z  27. mája 2011 , ktorým sa povoľuje uvedenie pikolinátu chromitého ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom K(2011) 3586]

31.5.2011   
            
            
               SK
            
            
               Úradný vestník Európskej únie
            
            
               L 143/36
            
         ROZHODNUTIE KOMISIE
   z 27. mája 2011,
   ktorým sa povoľuje uvedenie pikolinátu chromitého ako novej zložky potravín na trh v súlade s nariadením Európskeho parlamentu a Rady (ES) č. 258/97
   [oznámené pod číslom K(2011) 3586]
   (Iba anglické znenie je autentické)
   (2011/320/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Príslušné orgány Írska dostali 6. apríla 2009 od spoločnosti Cantox Health Sciences International, zastupujúcej spoločnosť Nutrition 21, žiadosť o uvedenie pikolinátu chromitého ako novej zložky potravín na trh.
            
         
               (2)
            
            
               Dňa 24. apríla 2009 vydal príslušný orgán pre posudzovanie potravín v Írsku svoj prvotný posudok. V uvedenom posudku dospel k záveru, že je potrebné ďalšie posúdenie.
            
         
               (3)
            
            
               Komisia o uvedenej žiadosti informovala všetky členské štáty 30. apríla 2009. Dňa 12. augusta 2009 bol Európsky úrad pre bezpečnosť potravín (ďalej len „EFSA“) požiadaný, aby vykonal posúdenie.
            
         
               (4)
            
            
               Úrad EFSA prijal 10. novembra 2010 na žiadosť Komisie stanovisko (2) o bezpečnosti pikolinátu chromitého ako zdroja chrómu, ktorý sa na výživové účely pridáva do potravín určených pre širokú verejnosť a do potravín na osobitné výživové účely. Vo svojom stanovisku úrad EFSA skonštatoval, že pikolinát chromitý nepredstavuje bezpečnostné riziko, pokiaľ jeho denný príjem neprevýši množstvo 250 μg, ktorá by podľa Svetovej zdravotníckej organizácie pri doplnkovom príjme pikolinátu chromitého nemala byť prekročená.
            
         
               (5)
            
            
               V nariadení Komisie (ES) č. 953/2009 z 13. októbra 2009 o látkach, ktoré sa na osobitné výživové účely môžu pridávať do potravín na špeciálne výživové použitie (3), a/alebo v nariadení Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (4) sú stanovené osobitné ustanovenia týkajúce sa používania vitamínov, minerálnych látok a iných látok v potravinách. Používanie pikolinátu chromitého by sa malo povoliť bez toho, aby boli dotknuté požiadavky uvedených právnych predpisov.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Pikolinát chromitý sa ako zdroj chrómu špecifikovaný v prílohe môže uviesť na trh v Únii ako nová zložka potravín, ktorá sa má používať v potravinách bez toho, aby boli dotknuté osobitné ustanovenia nariadenia (ES) č. 953/2009 a/alebo nariadenia (ES) č. 1925/2006.
   Článok 2
   Názov novej zložky potravín povolenej týmto rozhodnutím v označení potraviny, ktorá ju obsahuje, je „pikolinát chromitý“.
   Článok 3
   Toto rozhodnutie je určené spoločnosti Nutrition 21, Inc., 4 Manhattanville Road, Purchase, New York 10577, USA.
   
      V Bruseli 27. mája 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA (EFSA Journal) 2010; 8(12): 1883.
   
      (3)  Ú. v. EÚ L 269, 14.10.2009, s. 9.
   
      (4)  Ú. v. EÚ L 404, 30.12.2006, s. 26.
   
      PRÍLOHA
      
         ŠPECIFIKÁCIA PIKOLINÁTU CHROMITÉHO
      
      Opis Pikolinát chromitý je červenkastý sypký prášok, mierne rozpustný vo vode s pH 7. Jeho soľ je rozpustná aj v polárnych organických rozpúšťadlách.
      Chemický názov pikolinátu chromitého je tris(2-pyridínkarboxyláto-N,O)chromitý komplex alebo chromitá soľ kyseliny 2-pyridínkarboxylovej.
      č. CAS: 14639-25-9
      Chemický vzorec: Cr(C6H4NO2)3
      
      Štruktúrny vzorec: 
      
         
      
                  Chemické vlastnosti pikolinátu chromitého
               
            
                  Pikolinát chromitý
               
               
                  viac ako 95 %
               
            
                  Chróm (III)
               
               
                  12 – 13 %
               
            
                  Chróm (VI)
               
               
                  nezistené
               
            
                  Voda
               
               
                  najviac 4 %